text: Har flere besøgende end nogle af landets topattraktioner
  20 april 2019 kl. 08.07
  Borgerne i Horsens er vilde med at smide ting til genbrug. Med næsten en halv million besøgende om året har kommunens største genbrugsplads flere besøgende end Christiansborg og Eksperimentarium, viser ny analyse.
  Det er rigtig populært at finde traileren frem og køre en tur på genbrugspladsen her i påsken. Især hvis du bor i Horsens.
  Ifølge en analyse fra Dansk Affaldsforening er Genbrugsplads Horsens den mest besøgte af samtlige 364 kommunale genbrugspladser i hele landet.
  I 2017 blev der registreret 447.640 besøg på Genbrugsplads Horsens, og selvom sammenligningen er lidt speciel, er det flere besøg, end der f.eks. samme år var på Christiansborg eller Experimentarium.
  Analysen viser også, at der bliver genanvendt mere og mere affald i Danmark. På seks år er genanvendelsen af borgernes affald steget fra 37 procentpoint i 2011 til 48 procenpoint i 2016. Det viser tal fra Miljøstyrelsen.
  
  
  Topattraktioner i Danmark
  1 Tivoli 4.377.000  2 Dyrehavsbakken 2.400.000  3 Legoland 1.700.0004 Zoologisk Have Kbh. 1.172.493  5 Botanisk Have 970.7596 Djurs Sommerland 808.289  7 Aquadome-Lalandia 681.000  8 Rundetårn 679.732  9 ARoS 658.08610 Louisiana 657.293  11 Den Gamle By 571.167  12 Tivoli Friheden 562.572  13 Faarup Sommerland 557.611  14 Den Blå Planet 553.000  15 Aquadome -Lalandia Rødby 541.000  (16) Genbrugsplads Horsens 447.640  16 Christiansborg 431.536  17 Moesgaard Museum 424.019  (18) Genbrugsplads Aarhus 416.000  18 Ny Carlsberg Glyptotek 410.160  19 Experimentarium 401.34020 Givskud Zoo Sydjylland 389.386  Kilde: VisitDenmark, Dansk Affaldsforening, 2017
  
  